AlexejDobrolubov/national_council_slovak_2010 huggingface dataset:
49. schôdza NR SR - 14.deň - A. dopoludnia
Dátum: 2026-05-05
Poslanec: Dušenka, Igor (SLOVENSKO)
Druh vystúpenia: Vystúpenie

Predsedajúci, milé kolegyne, kolegovia. Predkladáme návrh uznesenia k prejdeným 7,4 miliardám € z troch konsolidácií, pretože inak sa to nazvať ani nedá. Treba si uvedomiť, že od konca roka 2023 súčasná vládna koalícia zaviedla tri konsolidácie, ktoré do štátneho rozpočtu prinášajú 7,4 miliardy eur nových peňazí, ktoré nemala k dispozícii vláda Igora Matoviča, Eduarda Hegera alebo Ľudovíta Ódora. Napriek tomu dokázala najmä naša vláda ufinancovať obrovsky nákladnú energopomoc, ktorá sa rátala v miliardách eur, 3 až 4 miliardy. Čo vyčleňuje súčasná vládna energopomoc, 400 miliónov € je kvapka v mori v porovnaní s tým, aké obrovské peniaze sme na energopomoc museli vynakladať my. Táto vláda ju nesužuje žiadna kríza, ako to bolo v prípade covidovej pomoci napríklad počas našej vlády, kde sme financovali kurzarbeit, preplácali sa nájmy podnikateľov a tak ďalej a tak ďalej. Napriek tomu dlh Slovenska v priemere predstavoval 5,5 miliardy €. Keď si teraz vezmeme, že táto vláda má k dispozícii 7,4 miliardy nových peňazí, tu sa malo hospodáriť s prebytkom. Samozrejme, že sa nehospodári s prebytkom. Človek povedal, že dobre, tak aspoň sa nejakým spôsobom zastabilizuje dlh, alebo ten dlh sa bude tvoriť nižší. Čuduj sa svete, napriek 7,4 miliardám nových peňazí je dlh Slovenskej republiky každý rok vyšší a vyšší. Aktuálne čistý dlh dosiahol nový historický rekord a rovnako tak je to aj v porovnaní s pomerom HDP. Túto otázku alebo toto uznesenie sme nekládli len my, ale je to otázka, ktorú kladieme v záujme všetkých občanov Slovenskej republiky. Nie je možné hospodáriť s tak obrovským štátnym rozpočtom a popritom jednoducho nezaviesť žiadne nové sociálne opatrenia s výnimkou 13. dôchodku, ktorý aj tento je vlastne zmrazený. Ale je tu odobraný rodičovský dôchodok. Sú tu odobrané daňové bonusy. Zavedené nové dane a poplatky. Napriek tomu tento štát v súčasnom zložení so súčasnou koalíciou nie je schopný dostať deficit verejných financií nejakým spôsobom pod kontrolu. Takže ešte raz, v mene všetkých občanov na Slovensku sa teda pýtame, kde je tých 7,4 miliardy €, ktoré táto vláda vyberá od ľudí, nových peňazí, a na životnej úrovni sa to nejakým spôsobom neodráža, práve naopak. Počet osôb ohrozených chudobou z roka na rok narastá. Teraz atakuje hranicu takmer milióna eur. Najnovšie sa hovorí, že vlastne aj na 13. dôchodky nebudú mať nárok všetci. No a s energopomocou je to jasné. Neboli ste schopní nejakým spôsobom regulovať cenu palív. Počas ostatných týždňov bolo to ponechané na akúsi samoreguláciu spoločnosti Slovnaft. Nebol tu absolútne žiaden priestor na to, aby ste znížili spotrebné dane na palivá. Takže vyberáte množstvo a množstvo, stá milióny nových peňazí do štátneho rozpočtu a ľuďom nevraciate absolútne nič. Ďakujem veľmi pekne.
49. schôdza NR SR - 13.deň - B. popoludní
Dátum: 2026-05-04
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Naozaj, keď začala vojna na Ukrajine, tak súčasná koalícia, vtedajšia opozícia na čele so Smerom argumentovala, bola proti pomoci Ukrajine spôsobom, že by sme tam mali dodávať zbrane. Akonáhle teda bolo jasné, že tá stará, stará, stará vojenská technika bude preplatená z Európskej únie, tak si našli nový argument, a síce, že tie zbrane len budú predlžovať vojenský konflikt. Čiže budú predlžovať vojenský konflikt. Skrátka zbrane nie. Ak chceme, nech tam pošleme sanitky, obväzy a humanitárnu pomoc, ale len preboha nie zbrane, lebo to len bude naťahovať, predlžovať konflikt. Radšej zrejme boli za to, aby Rusko Ukrajinu čím skôr dobilo. Akonáhle je jasné, že Ukrajina sa dokáže brániť aj vďaka zbraniam a nábojom zo Slovenskej republiky, tak zrazu už tie náboje a zbrane, ktoré vyvážame aj s požehnaním Ministerstva obrany, pretože Ministerstvo obrany udeľuje licencie na vývoz zbraní aj munície, tak zrazu už nevadí, že tie zbrane a tie náboje predlžujú vojenský konflikt. Tie argumenty sú zrazu v pase. Že skupina pána Strnáda je jednou z najbohatších v celej Európe a on sa stáva jedným z najbohatších ľudí na svete, tak týmto na financie nesiaha. Presne tak ako pri hazarde. Hazard má obrovské zisky rovnako ako zbrojári. Táto koalícia hovorí nie a radšej dáva prednosť ožobračovaniu ľudí.
49. schôdza NR SR - 13.deň - B. popoludní
Dátum: 2026-05-04
Poslanec: Dušenka, Igor (SLOVENSKO)
Druh vystúpenia: Vystúpenie

Milé kolegyne, kolegovia, dovoľte, aby som vám predstavil ďalší návrh skupiny poslancov Národnej rady Slovenskej republiky za hnutie Slovensko. Tentokrát na prijatie uznesenia Vážený pán predsedajúci, milé kolegyne, kolegovia, dovoľte, aby som vám predstavil ďalší návrh skupiny poslancov Národnej rady Slovenskej republiky za hnutie SLOVENSKO. Tentokrát na prijatie uznesenia Národnej rady. K prejdeným 7,4 miliardám € z troch konsolidácií. Vyzývame, respektíve Národná rada Slovenskej republiky vyzýva vládu Slovenskej republiky, aby do 30 dní od dňa schválenia tohto uznesenia predložila Národnej rade Slovenskej republiky podrobný prehľad vynaloženia 7,4 miliardy €, ktoré každý rok vyťahuje z peňaženiek ľudí a podnikateľov v rámci troch konsolidácií a pritom sa dlh verejných financií neznížil ani o jeden jediný cent. Práve naopak, historicky narastá a ťahá Slovenskú republiku gréckou cestou priamo v ústrety bankrotu. Počas vlády Igora Matoviča bol priemerný deficit verejných financií na úrovni 4 miliárd € ročne. Od nástupu súčasnej vlády, ktorá sľubovala zníženie dlhu a vymyslela si argument o rozvrátených financiách, sa deficit verejných financií každý rok zvyšoval takmer dvojnásobne. Rok 2023 po bezbrehom rozhadzovaní v posledných dvoch mesiacoch ukončili s deficitom verejných financií vo výške 6,4 miliardy €. Rok 2024, počas ktorého celý čas vládli sami a s vládnym rozpočtom, skončili s deficitom verejných financií vo výške 7 miliárd €. Po dvoch ožobráčovacích konsolidáciách, keď ľuďom vytiahli z peňaženiek 4,7 miliardy eur, ukončili tento rok s deficitom ďalších 7 miliárd eur. Aj po prijatí tretej konsolidácie s plánom vyberať z peňaženiek ľudí od roku 2026 7,4 miliardy € bude podľa najnovších odhadov Rady pre rozpočtovú zodpovednosť deficit znova vyšší ako 6 miliárd €. Občania Slovenskej republiky majú právo vedieť, kde skončili peniaze zo zvýšených poplatkov, zníženého odvodu do druhého piliera, zvýšených daní, transakčnej dane, zníženého daňového bonusu na dieťa, zrušeného rodičovského dôchodku, zmrazených 13. dôchodkov, neustáleho zdražovania potravín a totálneho ožobráčovania živnostníkov či zamestnancov. Ďakujem, skončil som. Pani
49. schôdza NR SR - 13.deň - B. popoludní
Dátum: 2026-05-04
Poslanec: Dušenka, Igor (SLOVENSKO)
Druh vystúpenia: Vystúpenie

Vážený pán predsedajúci, milé kolegyne, kolegovia, dovoľte, aby som vám v mene skupiny poslancov Národnej rady Slovenskej republiky za hnutie SLOVENSKO predstavil návrh uznesenia Národnej rady Slovenskej republiky k výške odvodu z hazardných hier v súvislosti s konsolidáciou verejných financií. Týmto uznesením vzhľadom na to, že vládou vzhľadom na vládou deklarovanú potrebu konsolidácie verejných financií. Vzhľadom na pozmeňujúci návrh, ktorým bola pôvodne navrhovaná výška odvodu z hazardných hier za výherné prístroje v herni a kasíne vo výške 9300 € vo vládnom návrhu zákona, ktorým sa menia a dopĺňajú niektoré zákony v súvislosti s konsolidáciou verejných financií, tlač 1005, nahradená splnomocnením vlády Slovenskej republiky určiť túto výšku nariadením vlády Slovenskej republiky. A vzhľadom na následné prijatie nariadenia vlády Slovenskej republiky o výške odvodu pri niektorých hazardných hrách z dňa 10. októbra 25, ktorým bola výška odvodu na výherných prístrojoch stanovená len na 4400 € ročne. Žiadame vládu Slovenskej republiky, aby odôvodnila ochranu hazardnej lobby pred vyšším zdanením, v dôsledku čoho Slovenská republika prišla alebo prichádza o 52 miliónov € pri počte 10500 výherných prístrojov. Schválenie vládneho návrhu zákona sa to tiež. Vládna koalícia uvalila na obyvateľov a podnikateľov Slovenskej republiky tretiu vlnu ožehoráčovania, pričom znovu zvýšila dane, odvody do zdravotnej a sociálnej poisťovne, zmrazila 13. dôchodky, avšak hazard ochránila pred vyššími odvodmi. Podľa súčasného znenia § 81 ods. 1 písmeno o zákona 30/2019 o hazardných hrách a o zmene a doplnení niektorých zákonov z najneskorších predpisov je výška odvodu pri hazardných hrách na výherných prístrojoch v herni, v kasíne 4000 € za kalendárny rok za každý výherný prístroj do štátneho rozpočtu. V návrhu konsolidácie vo verzii predloženej do Národnej rady Slovenskej republiky zaevidovanej pod tlačou 1005 bolo uvedené, že výška odvodu za výherné prístroje sa navrhuje zvýšiť zo 4000 € na 9300 €. Schválením pozmeňujúceho návrhu v druhom čítaní sa rozhodlo, že výšku odvodu určí nariadenie vlády. Na rokovanie vlády bolo následne 10. októbra 25 predložené nariadenie o výške odvodu pri niektorých hazardných hrách, že výška odvodu do štátneho rozpočtu ostane ponechaná na úrovni 4400 € za kalendárny rok za každý výherný prístroj. Za predpokladu, že v Slovenskej republike máme približne 10500 výherných prístrojov, prišla Slovenská republika o tak Zo štátneho rozpočtu. Ostane ponechaná na úrovni 4400 € za kalendárny rok za každý výherný prístroj. Za predpokladu, že v Slovenskej republike máme približne 10 500 výherných prístrojov, prišla Slovenská republika o takmer 52 miliónov € len tým, že neschválila vládou pôvodne navrhovanú výšku odvodu v konsolidácii v sume 9300 €. Na základe uvedených faktov a skutočností žiadame, aby vláda Slovenskej republiky vysvetlila dôvody pre ustúpenie hazardnej loby a ochranu pred vyššími odvodmi. Ďakujem pekne. Skončil som. Pani poslankyňa Luštíková sa prihlásila, že bude spravodajkyňou.
49. schôdza NR SR - 13.deň - B. popoludní
Dátum: 2026-05-04
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Faktické poznámky. No, že ja bola. Na tom, čo si spomínal v súvislosti s Petrom Pellegrinim, jeho výzvou k neodoberaniu majetku maďarským občanom. Tam vidno, že Peter Pellegrini je žiakom Roberta Fica. Tak ako Robert Fico hádže svojich voličov cez palubu, či už ide o konsolidáciu, odobratie volebného práva a tak ďalej a tak ďalej, tak to isté robí teraz aj Peter Pellegrini. Úplne opačne maďarský sa stavia k tým voličom, ktorí ho dostali do prezidentského kresla. Vieme, aké tesné boli prezidentské voľby. Takže takto sa im platí. A tak je to aj s celou touto koalíciou.
49. schôdza NR SR - 13.deň - B. popoludní
Dátum: 2026-05-04
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pekne všetkým kolegom za faktické poznámky. A začnem pánom Kotlárom. Spomínali ste, že sa stiahli z mediálneho priestoru. Mňa by zaujímalo, či to bolo vlastné rozhodnutie alebo na pokyn predsedu vlády Fica, lebo sám uznávate. Kedy ste ten priestor dostávali? Naozaj, keď premiérovi tieklo najviac do topánok. Ale zároveň vidím, že v tom svojom presvedčení ste autentický. A javí sa mi, že aj zas nový človek, tak tak ako, že v tom, dúfam, že v tom vytrváte. Budete chlap a tak ako ste sa stiahli z mediálneho priestoru, tak sa vzdáte aj funkcie splnomocnenca vlády. A rovnako tak aj platu, ktorý k tomu prináleží. A že budete prínosný pre Slovensko aspoň teraz v tejto situácii. Naozaj by to našej krajine veľmi pomohlo. Čo sa týka pána Macáška, nám ide vyčítať nejaký chaos počas troch kríz, tak prosím vás, vy tu nemáte žiadne krízy a máte chaos vo vlajkových lodiach vašich predvolebných sľubov. Energopomoc, strana HLAS, to hovorili o adresnosti od roku 2022. Vidím, aký je, aký bol chaos v energopomoci. 13. dôchodky, ďalšia vlajková loď. Sú od minulého roka zmrazené. Najnovšie niektorí vládni činitelia hovoria, teda koaliční poslanci, o zmrazovaní, ďalší nie o zmrazovaní. Aký chaos máte vo sviatkoch? O týždeň 8. máj, to bude riaden chaos. Daňový bonus ľudia musia vracať stovky, tisíce € z daňového bonusu. Toto tomu hovorím chaos a o vedení schôdzí ani to je to je ďalšia kapitola sama o sebe.
49. schôdza NR SR - 13.deň - B. popoludní
Dátum: 2026-05-04
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Milé kolegyne, kolegovia. Po ôsmich mesiacoch rokujeme o ďalšom uznesení, ktoré naozaj už dávno malo byť schválené. A vyjadrujeme ním podporu všetkým zdravotníkom, pretože tu naozaj minister zdravotníctva nie je schopný o občanov sa postarať, nie je schopný vytvoriť zdravotníkom adekvátne pracovné podmienky. To najmenej, čo môžeme spraviť, je oceniť ich prácu pri liečení pacientov, využívajúc najlepšie a najnovšie vedecké postupy. A to isté sa týka aj vedcov. Tu vidíme naozaj dvojtvárnosť Roberta Fica, ktorý 19. novembra minulého roku zadal Slovenskej akadémii vied vypracovať víziu a stratégiu rozvoja Slovenska do roku 2040. Tu je tá dvojtvárnosť, presne ako spomínali moji predrečníci. Keď Robert Fico hovoril o covide, zľahčoval, hoci veľmi dobre vedel, aké je to nebezpečné. Takisto veľmi dobre vie, že vedci v Slovenskej akadémii vied si robia svoju prácu najlepšie, ako vedia, že ich výsledky stoja za to, napriek tomu sa za nich neprihovorí, pretože dá prednosť obhajobe pána Kotlára. Aby sa mu táto krehká koalícia ešte viacej nerozsypala. Tak ako Robert Fico hádzal občanov cez palubu počas covidu, tak hádže zdravotníkov, občanov aj vedcov cez palubu kvôli pánovi Kotlárovi. A ja by som ho chcel touto cestou aj vyzvať, aby sa možno ešte prihlásil aspoň do faktickej, nereagujúc na mňa, možno aj na ostatných kolegov, ktorí predo mnou vystupovali, lebo táto koalícia vám už svojím spôsobom vyjadrila nedôveru, keď sa od 9. apríla minulého roku prevaľuje zo schôdze na schôdzu fakticky váš zákon o náprave krívd fyzickým osobám v súvislosti s protipandemickými opatreniami. Áno, je to návrh zákona o odškodňovaní ľudí, ktorí porušovali protipandemické predpisy. Jeho gestorom je síce ministerstvo vnútra, ale všetci vieme, koho je to myšlienka, koho je to hlavná agenda. Tým, že po vetovaní prezidenta tento návrh zákona nie je koalícia schopná zaraďovať do programu alebo zaraďovať ho tak, aby o ňom hlasovala, tak už tým vám dáva jasne najavo, že s vašimi názormi nesúhlasí a ja by som bol veľmi rád, aby to kolegovia z koalície potvrdili aj prihlásením sa k tomuto uzneseniu, aby odsúdili tie vaše výroky, ktoré naozaj ohrozujú život a zdravie ľudí. Tak ako spomínal či Marek Krajčí, pán Stachura, že kvôli výrokom ľudia ako vy, ktorí majú tie názory trošku pomýlené, bohužiaľ zastávajú vysokú funkciu, tak im veria a nedávajú sa zaočkovať a z toho dôvodu mnohí naozaj aj na následky ochorení zomrú. A bohužiaľ, to vaše postavenie sa odráža aj na postojoch Slovenskej republiky pri hlasovaniach vo WHO. Veď pred rokom v máji sa Slovensko ako jedna z 11 krajín spolu napríklad s Iránom zdržalo pri hlasovaní o globálnej pandemickej dohode. Čiže tak, ako vravím, táto koalícia vám už svojím spôsobom vyjadrila nedôveru. Ja apelujem na koaličných poslancov, aby tento svoj postoj potvrdili aj podporou tohto uznesenia. Ďakujem veľmi pekne.
49. schôdza NR SR - 13.deň - B. popoludní
Dátum: 2026-05-04
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Naozaj Kamil Šaško, do čoho sa pustí, to zbabre. A naozaj tu vystáva otázka, či je až tak neschopný, alebo to robí zámerne. Vidíte, nemocnicu v Prešove dobrovoľne odovzdal. Nech ju postaví minister obrany Kaliňák. Čo sa týka zdravotnej starostlivosti, aj verejný ochranca práv upozornil na to, že ľudia radšej nechodia k lekárovi, pretože nemajú financie na poplatky, namiesto toho, aby túto situáciu riešil. Je to dlhodobejší jav. Strká hlavu do piesku. Sám upozorňuje na to, že senior a mnohé nízko zarábajúce skupiny obyvateľstva si nevyzdvihujú lieky, že tretina receptov ostáva tak, a to je z dôvodu, že skrátka nemajú na to financie. Namiesto toho, aby riešil liekovú politiku, tak ešte sám znemožňuje prístup inovatívnych moderných liekov na slovenský trh. A neviem, kde mám ešte pokračovať, ale záchrankový tender je jasným príkladom toho, že je to len a len biznis pre svojich kamarátov. Bolo to vidno na tých tlačových konferenciách, kde spotený pil litre vody, lebo nedokázal a dodnes ani po ôsmich mesiacoch nedokáže vysvetliť, akým spôsobom ten tender bol ukončený, bol zrušený a je jasné, že aj v tých žalobách proti Generálnej prokuratúre ťahá za kratší koniec a ja sa veľmi obávam, že akonáhle prídu následne žaloby za náhradu škody, tak on sa s ním ešte aj mimosúdne vyrovná predtým, kým to aj zaplatí.
49. schôdza NR SR - 13.deň - B. popoludní
Dátum: 2026-05-04
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pekne za faktické poznámky. Treba sa pozrieť na to, akým spôsobom sa koalícia vyjadrovala k Úradu pre verejné obstarávanie. Nie je to až tak dávno, kedy sa tu naozaj viedla verejná diskusia, že Úrad pre verejné obstarávanie by bolo potrebné zlúčiť s Protimonopolným úradom. Jedným cieľom bolo, aby sa obmedzila, aby sa ten úrad obmedzil, aby nemal čas a priestor prešetrovať verejné obstarávania. To znamená, že ten úrad svoju prácu robil dobre. Naozaj dnes v situácii, kedy je rozpustená NAKA, kedy mnohí vyšetrovatelia, ktorí mali na starosti ekonomickú trestnú činnosť, sú preradení na všemožné iné úseky, sa nevenujú tomu, čomu by sa mali, tak práve Úrad pre verejné obstarávanie je tým, ktorý v mnohých prípadoch zistí pochybenia, ktoré následne vedú k vyšetrovaniu. A vďaka ktorým sa následne odhalia rôzne podvody. Takže Úrad pre verejné obstarávanie je naozaj tým, ktorý je v mnohých prípadoch tým prvým, ktorý iniciuje aj vznik alebo začatie trestných stíhaní v ekonomickej majetkovej trestnej činnosti. Na margo pána Spišiaka, áno. Toto je len časť opatrení, ktoré som vymenoval. Tých opatrení je omnoho viac. Jedným z nich je aj to, že v rámci výzvy budú súťažiacim predložená aj zmluva, aby tam bola istá právna istota a podobne. Takže prihováram sa za posilnenie.
49. schôdza NR SR - 12.deň - A. dopoludnia
Dátum: 2026-04-30
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

154. Ďakujem, Jozef, za tvoje vystúpenie a ja by som ešte chcel doplniť, že s tou slobodou tam máme blízko k demokracii a my posilňujeme aj demokratickosť miestneho referenda o zákaze herní na svojom území. A síce do zákona explicitne uvádzame, že petícia, ktorá sa vyslovila za zákaz hazardu, je vlastne podmienkou, na základe ktorej individuálna licencia kasína nemôže, nebude môcť byť úradom udelená, lebo je to požiadavka, ktorá vlastne vyvstala na jeseň minulého roka, keď tu pán Huliak presadzoval hazard, tak vtedy vlastne aj prezident Pellegrini tento zákon nepodpísal a vetoval, a to práve z dôvodu možného obchádzania miestnych referend s tým, že Úrad pre reguláciu hazardných hier, ten výklad zákona bol taký, že by ich skrátka nemusel akceptovať. Takže aj v tomto smere tento návrh posilňuje práva občanov. Tí, ktorí si dali námahu, ktorí s tým hazardom v obci alebo v meste žijú, na vlastnej koži cítia negatívne dôsledky takéhoto hrania, a ktorí sa slobodne vyjadrili, že hazard, kasíno a herne na svojom území nechcú.
49. schôdza NR SR - 12.deň - A. dopoludnia
Dátum: 2026-04-30
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

140. Ď???akujem pekne, Michal, za tvoje vystúpenie. Ja sa s tebou úplne stotožňujem. Naozaj obmedzenie podávania alkoholu a cigariet v herniach je jedným výborným opatrením na zamedzenie vzniku gamblerstva a patologického hráčstva. Je naozaj dokázané, že akonáhle tí ľudia sú v takej pohode alebo nebodaj pod vplyvom omamných látok, tak majú sklony neuvedomovať si, aké sumy peňazí v kasíne prehrávajú. A tie dôsledky sú zničujúce. Vidíme to. Vidíme to okolo seba a najmä v obciach, kde tie kasína, herne sú. Ďakujem pekne.
49. schôdza NR SR - 12.deň - A. dopoludnia
Dátum: 2026-04-30
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

120. Ďakujem veľmi pekne za všetky faktické poznámky. Veronika, spomínala si, že súčasným ministrom chýba pokora a je to naozaj tak. Na Slovensku máme množstvo šikovných ľudí, ktorí sa svojou pracovitosťou niekde vypracovali, vybudovali nejaký biznis a áno, majú sa lepšie, ako bežný Slovák. Ale ani títo ľudia nedávajú tak ostentatívne najavo, že sú niečím viac alebo niečo podobné, ako to robia, ako to robí táto partia vo vláde a mnoho aj koaličných poslancov. Je to odporné a je to proti srsti. Verím, že ľudia to vidia. A na margo, Tomáš Valášek, že prečo takým spôsobom obhajujú, no moje, ja si myslím, že je to z toho dôvodu, aby následne zakryli tým svojím vysokým príjmom úplatky a rôzne maledomo , ktoré sa im z ich kšeftov vracajú späť, aby to nebolo až tak do očí bijúce. Ďakujem pekne.
49. schôdza NR SR - 12.deň - A. dopoludnia
Dátum: 2026-04-30
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

106. Ďakujem veľmi pekne, Veronika, za tvoje vystúpenie. Naozaj tento, táto vláda testuje, čo sú občania ochotní tejto vláde odpustiť. Dennodenne posúvajú hranice toho, hranice slušnosti a toho, čo si ešte, čo si môžu vlastne dovoliť a hranice svojej arogantnosti. Aj Jožo Pročko tu spomínal ministra Takáča, ktorý jednoducho nemá hanbu obhajovať svoj dvojnásobne zvýšený plat a za čo? Za to, že mu už stihlo prepadnúť 216 miliónov eur z eurofondov a že aktuálne Slovensku hrozí prepadnutie ďalších 160 miliónov eurofondov? Alebo taký minister Blanár, politika na všetky svetové strany, kde z každej svetovej strany sa majú občania lepšie, len nie na Slovensku? Alebo taký minister Susko, ktorý ľuďom, obchodníkom, starostom, primátorom spôsobil státisícové škody tým, že jednoducho do spoločnosti pustil drobných zlodejov, skrátka zrušil trestnosť drobných krádeží. Rok a pol to bolo úplné eldorádo. Nehovorím o ministrovi Kamenickom, ktorý zbabral tri konsolidácie, padajú nám ešte aj ratingy, má o 7 miliárd eur viac, ako mala naša vláda. Napriek tomu zadlžuje Slovensko najrýchlejšie v histórii a čistý dlh Slovenska je najvyšší v histórii. A ostatní sú na tom to isté. Veď výsledkom sú už traja odvolaní ministri a zvyšok tam takisto nemá čo robiť. Ďakujem pekne.
49. schôdza NR SR - 12.deň - A. dopoludnia
Dátum: 2026-04-30
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

90. Ďakujem za všetky faktické poznámky. Naozaj, Matúš, policajti, policajti sa za svojho ministra vnútra naozaj hanbia. Nemôžu sa pozerať na to, čo s Policajným zborom stvára, ako ho deštruuje. A jediné, čo by chceli, je, aby radšej nerobil nič, lebo akonáhle by od neho vyžadovali nejaké systémové zmeny, to je pre ministra vnútra už jadrová fyzika. Preňho je najväčšou systémovou zmenou to, že nechal vytvoriť, neviem, asi štvrtý polep pre policajné autá v poradí. Minister vnútra rieši len svoje problémy a na policajtov, hasičov a záchranárov úplne kašle. A jediné, jediné, ale napriek tomu, že rieši len svoje problémy, aj tak ešte stále existuje šanca, ako tým policajtom pomôcť, a to je zvýšenie platov. Plošné, fakticky jednoduché, ktorým môže znížiť tú hanbu, ktorú voči nemu policajti majú. A aj napriek tomu, že sám tvrdil, že položí za nich hlavu na klát, tak sa na nich úplne vykašľal. My mu naozaj dávame možnosť, aby ak to myslí vážne, vyrokoval a aby si následne nechal ministrom financií presunúť financie zo svojej podkapitoly, ktoré má určené pre rôzne predražené nákupy, na výplaty pre policajtov, hasičov a záchranárov. Ďakujem pekne.